62024CJ0317_INF
A Bíróság ítélete (nyolcadik tanács), 2025. június 19. –Bizottság kontra Görögország (A késedelmes fizetések elleni fellépés)
(C‑317/24. sz. ügy)
„Tagállami kötelezettségszegés – 2011/7/EU irányelv – A kereskedelmi ügyletekhez kapcsolódó késedelmes fizetések elleni fellépés – A 4. cikk (4) bekezdésének b) pontja) – Vállalkozások és hatóságok közötti kereskedelmi ügyletek – A tagállamok számára elismert azon lehetőség, hogy legfeljebb 60 naptári napra meghosszabbítsák az egészségügyi szolgáltatást nyújtó közintézményekkel szemben előírt fizetési határidőt – A tagállamok annak biztosítására vonatkozó kötelezettsége, hogy e közintézmények ténylegesen ne lépjék túl e határidőt”
1.
Kötelezettségszegés megállapítása iránti kereset – Elfogadhatósági feltételek – Az uniós bíróság hatásköre – Hivatalból történő vizsgálat
(EUMSZ 258. cikk)
(lásd: 15. pont)
2.
Kötelezettségszegés megállapítása iránti kereset – A jogvita tárgya – Az indokolással ellátott vélemény általi meghatározás – Utólagos kiterjesztés – Megengedhetetlenség
(EUMSZ 258. cikk)
(lásd: 16. pont)
3.
Jogszabályok közelítése – A kereskedelmi ügyletekhez kapcsolódó késedelmes fizetések elleni fellépés – 2011/7 irányelv – Vállalkozások és hatóságok közötti kereskedelmi ügyletek – A tagállamok annak biztosítására vonatkozó kötelezettsége, hogy hatóságaik ténylegesen betartsák a 30–60 naptári napot meg nem haladó fizetési határidőket – Eredménykötelem – Kötelezettségszegés
(EUMSZ 258. cikk; 2011/7 európai parlamenti és tanácsi irányelv, 4. cikk, (3) bekezdés, és (4) bekezdés, b) pont)
(lásd: 20–22., 33., 35., 36. pont, rendelkező rész)
4.
Kötelezettségszegés megállapítása iránti kereset – A jogvita tárgya – A pert megelőző eljárás során történő meghatározás – Az indokolással ellátott vélemény után bekövetkezett tények figyelembevétele – Feltételek – Ugyanolyan jellegű és ugyanazt a magatartást megvalósító tények, mint amelyekre korábban hivatkoztak
(EUMSZ 258. cikk)
(lásd: 23., 24. pont)
Rendelkező rész
1)
A Görög Köztársaság, mivel nem biztosította, hogy:
a)
2018 júniusában, szeptemberében és decemberében az athéni 401‑es általános katonai kórház, a 424‑es általános katonai oktatókórház és a 251‑es általános légierő kórház, a 2022 januárja és júniusa közötti időszakban az athéni 401‑es általános katonai kórház, az athéni haditengerészeti kórház, a 251‑es általános légierő kórház, a 424‑es általános katonai oktatókórház és a krétai haditengerészeti kórház, a 2022 júliusa és decembere közötti időszakban az athéni 401‑es általános katonai kórház, a 424‑es általános katonai oktatókórház, az athéni haditengerészeti kórház, a krétai haditengerészeti kórház és a 251‑es általános légierő kórház, 2023‑ban az athéni tengerészeti kórház;
b)
2023 áprilisától 2024 első negyedévének végéig a prevezai általános kórház, a szitiai általános kórház és egészségügyi központ, a naxoszi általános kórház és egészségügyi központ, a kresztenai általános kórház és egészségügyi központ, a neapoliszi Dialinákio általános kórház és egészségügyi központ, a gumeniszai általános kórház és egészségügyi központ, az amaliádai általános kórház, az argoszi általános kórház, a didimotihói általános kórház, a janicai általános kórház, a xanthi általános kórház és az edesszai általános kórház;
c)
2023 áprilisától legalább 2024 második negyedévének végéig a következő polgári kórházak: az agriniói általános kórház, a meszolóngi Hadzsikószta általános kórház, a návpliói általános kórház, a tripoli I. Evangelisztria panarkadiai általános kórház, az artai általános kórház, az athéni G. Gennimatász általános kórház, az Attikón egyetemi általános kórház, az athéni Szotíria mellkasi betegségek általános kórháza, a Görög Vöröskereszt athéni Korgialényio‑Bennákio általános kórháza, az athéni Lajkó általános kórház, az athéni Hippokratész általános kórház, az athéni Alexándra általános kórház, az athéni Evangelizmósz általános kórház, az athéni Szpiliopúlio‑Agía Eléni patológiai kórház, az athéni I. Elpísz általános kórház, az athéni Ájiosz Szávvasz általános onkológiai kórház, az athéni Andreász Szingrosz bőr‑ és nemi betegségek kórháza, az athéni Aglaía Kiriakú általános gyermekkórház, az athéni Agía Szofía általános gyermekkórház, az athéni I. Pammakarísztosz általános kórház, az athéni Élena Venizélu általános szülészeti kórház, a pireuszi Metaxá általános onkológiai kórház, a pireuszi Dzánio általános kórház, a vúlai Aszklépiosz általános kórház, a kíthirai általános kórház és egészségügyi központ, a pentéli általános gyermekkórház, a kifísziai Oi Ájii Anárjiri általános onkológiai kórház, az attikai Dafní pszichiátriai kórház, az attikai Dromokaitio pszichiátriai kórház, a patraszi Panajía i Voíthia egyetemi általános kórház, a patraszi Karamandánio általános gyermekkórház, az ejíói általános kórház, a kalávritai általános kórház és egészségügyi központ, a livadiái általános kórház, a thébai általános kórház, a grevenái általános kórház, a drámai általános kórház, a rodoszi általános kórház, a kószi Hippokratész általános kórház és egészségügyi központ, a kalimnoszi Vuválio általános kórház és egészségügyi központ, a léroszi állami kórház – egészségügyi központ, az alexandrúpoli egyetemi általános kórház, a halkídai általános kórház, a kími általános kórház és egészségügyi központ, a karisztoszi általános kórház és egészségügyi központ, a karpeníszi általános kórház, a zákintoszi Ájiosz Dionísziosz általános kórház, a pírgoszi általános kórház, a veriai általános kórház, a náuszai általános kórház, a heraklioni Venizélio‑Panánio általános kórház (Kréta), a heraklioni egyetemi általános kórház, a filiáteszi általános kórház és egészségügyi központ, a thesszaloniki AHEPA egyetemi általános kórház, a thesszaloniki G. Gennimatász általános kórház, a thesszaloniki Ájiosz Dimitriosz általános kórház, a thesszaloniki pszichiátriai kórház, a thesszaloniki G. Papanikoláu általános kórház, a thesszaloniki speciális betegségek kórháza, a thesszaloniki Theajénio onkológiai kórház, a thesszaloniki Ájiosz Pávlosz első általános kórház, a joáninai G. Hadzsikószta általános kórház, a joáninai egyetemi általános kórház, a kaválai körzeti általános kórház, a kardícai általános kórház, a kasztoriái általános kórház, a korfui általános kórház, a kefalóniai általános kórház, a lixúri Mandzavinátio általános kórház, a kilkíszi általános kórház, a kozáni Mamácio általános kórház, a ptolemaidai Bodoszákio általános kórház, a korintoszi általános kórház, a spártai általános kórház, a moláoi általános kórház és egészségügyi központ, a lárisszai Kutlimpánio és Triandafílio általános kórház, az ierápetrai általános kórház és egészségügyi központ, a lefkádai általános kórház, a vóloszi Ahillopúlio általános kórház, a kalamátai általános kórház, a kiparisszíai általános kórház és egészségügyi központ, a kateríni általános kórház, a réthimnói általános kórház, a komotiníi Szizmanóglio általános kórház, a szerrészi általános kórház, a tríkalai általános kórház, a lamíai általános kórház, a flórinai általános kórház, az amfiszai általános kórház, a halkidiki általános kórház, a haniái Ájiosz Jeórjiosz általános kórház, a híoszi Szkilícío általános kórház, az elefszínai Thriászio általános kórház, a lárisszai egyetemi általános kórház, a mitilíni Vosztánio általános kórház, a thesszaloniki Hippokratész általános kórház, a patraszi általános kórház, a níkeai Ájiosz Pantelímón általános kórház – nyugat‑attikai általános kórház, az attikai Szizmanóglio‑Amalía Fléming általános kórház, az attikai KAT általános kórház, a néa ioníai Konsztandopúlio – Patíszion általános kórház, a szíroszi Vardákio és Próio általános kórház, a számoszi Ájiosz Pantelímón általános kórház, a límnoszi általános kórház és egészségügyi központ, az ikaríai általános kórház és egészségügyi központ, az országos rehabilitációs központ, a krétai Ájiosz Nikólaosz általános kórház, a kárpathoszi általános kórház,
a kereskedelmi ügyletekhez kapcsolódó késedelmes fizetések elleni fellépésről szóló, 2011. február 16‑i 2011/7/EU európai parlamenti és tanácsi irányelv 4. cikke (4) bekezdésének b) pontjában rögzített határidőkön belül kifizesse az orvosi berendezések és orvostechnikai eszközök magánbeszállítóit, nem teljesítette az ezen irányelvből eredő kötelezettségeit.
2)
A Bíróság a Görög Köztársaságot kötelezi a költségek viselésére.